पाएं अपने शहर की ताज़ा ख़बरें और फ्री ई-पेपरडाउनलोड करें
जिले में शनिवार को एक साथ 936 लोगों की कोरोना रिपोर्ट पॉजिटिव आई है। साथ ही 8 लोगों की मौत हो गई। डीसी ऑफिस से मिली जानकारी के अनुसार 900 से ज्यादा पाॅजिटिव मामले आने से अब जिले में कुल संक्रमितों की संख्या 47506 हो गई है। हालांकि, राहत की बात यह है कि शनिवार को 813 मरीजों ने कोरोना को हराया भी। अब तक 37733 मरीज ठीक हो चुके हैं। जबकि कोरोना के एक्टिव मरीजों की संख्या भी बढ़कर 9170 पर पहुंच गई है। इनका विभाग की टीमें उपचार कर रही हैं।
डीसी ने लोगों से अपील करते हुए कहा कि कोरोना के नियमों का पालन करें और बिना वजह से घरों से बाहर न निकलें। उन्होंने फिर दोहराया कि अगर लोगों ने बेवजह बाहर निकलना बंद नहीं किया तो तो जिला प्रशासन के पास पूर्ण लॉकडाउन लगाने के अलावा दूसरा कोई विकल्प नहीं रह जाएगा। ऐसे में उन्हें ही परेशानी होगी।
कोरोना मरीजों की रोजाना होने वाली मौतों की संख्या भी बढ़ रही है। यहां पर मौतों का आंकड़ा 603 तक पहुंच गया है। शनिवार को मोहाली जिले में 8 मरीजों की मौत हुई है। जबकि उससे पहले भी रोजाना 8 से 12 मरीजों की कोरोना के चलते मौत हो रही थी। लगातार बढ़ रहा कोरोना मरीजों की मौत का आंकड़ा स्वास्थ्य विभाग के लिए चिंता का विषय बना हुआ है।
स्वास्थ्य विभाग के अधिकारियों के अनुसार मरने वाले मरीजों की उम्र 60 साल से ऊपर की बताई जा रही है और वे सभी कोरोना के अलावा अन्य बीमारियों से पीड़ित थे। कोरोना के बढ़ते फैलाव को देखते हुए सरकार की ओर से कोरोना से संबंधित पाबंदियां अब 15 मई तक बढ़ा दी है।
सरकार ने शनिवार को इसको लेकर ताजा दिशा-निर्देश जारी किए। निर्देशों के अनुसार जो नाइट कर्फ्यू शाम 6 से लेकर 5 बजे तक लगाया जाता है वह वैसे ही जारी रहेगा। इसके साथ ही शनिवार-रविवार को पूर्ण लॉकडाउन लगाया जाएगा। बाकी दिनों में दुकानें शाम पांच बजे बंद करवा दी जाएंगी।
शनिवार को पूरा दिन मार्केट रही बंद| वीकएंड लॉकडाउन के चलते शनिवार को शहर की मार्केट्स पूरी तरह से बंद रहीं। सुबह से दुकानें बंद थी और सिर्फ असेंशियल सर्विसेज की दुकानें खुलीं गलियाें में फल-सब्जी वाले ही घूम रहे थे। मार्केट्स में केमिस्ट शॉप्स भी खुली थी। व्यापार मंडल मोहाली की ओर से भी वीकएंड लॉकडाउन में जिला प्रशासन का साथ देने का फैसला किया था, ताकि महामारी को फैलने से रोका जा सके।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn